રક્ષા મંત્રાલયના પ્રેસ સચિવ પીટર કૂકે કહ્યું કે રક્કામાં ૧૨ નવેમ્બર, ૨૦૧૫ના રોજ અમેરીકી સેનાએ હવાઇ હુમલા કર્યા. આ હુમલામાં નિશાન પર મોહમ્મદ એમજાવી હતો, જેને જેહાદી જોનના નામથી ઓળખવામાં આવે છે. અેમજાવી એક બ્રિટીશ નાગ‌િરક હતો. તે બ્રિટનમાં રહેતો હતો. તે બ્રિટનમાં જ મોટો થયો, પરંતુ બાદમાં આતંકી સંગઠન આઈએસમાં સામેલ થઇ ગયો. તે અમે‌િરકી પત્રકાર સ્ટીવન સટલોફ અને જેમ્સ ફોલીની હત્યાવાળા વીડિયોમાં જોવા મળ્યો હતો. જોનના મૃત્યુને હજી કોઇ સમર્થન મળ્યું નથી, પરંતુ એક સિનિયર સૈન્ય અધિકારીએ જણાવ્યું કે હુમલામાં કોઇ ભૂલ થઇ નથી, જેમાં કોઇ પણ નાગરિકને નુકસાન પહોંચાડ્યા વગર એમજાવીનો સફાયો કરાયો છે. યુએસ મિલિટરીના એક સોર્સે જણાવ્યું કે એમક્યુ૯ રીપર ડ્રોનથી ગુરુવારે રાત્રે ૯ વાગે ૫૦ મિનિટનો હુમલો કરાયો હતો.